Henare PeeniHon PEENI HENARE (Minister of Civil Defence): Tēnā koe e Te Māngai o Te Whare. Ka noho tonu ahau ki roto i Te Reo Māori. E ōku rangatira e ōku tini whanaunga kua tau mai ki roto i te poho o tō tātou Whare. Heoi anō tāku hei tautoko atu i ngā mihi ki a koutou katoa kua tatū mai. Koutou kua haere mai i tawhiti koutou kua haere mai i tata. Haere mai rā koutou ki roto i tēnei Whare o koutou kia kite atu kia parangia nei ki te rae ngā mahi i oti nei tātou i te rā nei.Kua kōrero mai nei tōku tuahine Te Hōnore Nanaia Mahuta i ngā kōrero katoa e whai pānga ana ki tēnei pire. Heoi anō tāku hei tautoko ake. Hei tautoko ake i ngā mihi ki a rātou kua nunumi ki te pō. Rātou i hinga atu ki roto i ngā tau maha kua pahure ake nei tae rawa atu ki te wā i mauherengia ai tō koutou tupuna a Rua Kēnana. Heoi anō kotahi tonu te tangi ki a rātou kua ngaro atu ki te pō haere mai haere. Ka whakahokia mai ngā rārangi kōrero ki a tātou te hunga ora.Rua tau ki muri kō atu i te rua tau ki muri i tae atu ahau ki roto i te poho me te aroha nui o Maungapōhatu hei noho tahi hei kai tahi me ngā iwi o Tama Kaimoana me ngā uri katoa o Ngā Toenga o Ngā Tamariki o Iharaira me te tini o Maungapōhatu. I taua rā i kaha heke mai te ua. Ā ka āhua raruraru nei a Peeni me te whakaaro ake ka noho tonu ahau ki roto o Maungapōhatu mō te wiki. Engari i āhua māmā ake te ua ka tae rawa atu a Peeni te puta atu.Ahakoa te ua i uru atu ahau ki roto i te aroha o Maungapōhatu. I uru atu anō au ki roto i te mamae me te aroha o te iwi ka noho ki roto i te kohu o Maungapōhatu. I te rā nei mā tēnei pire ka āhei tātou te tepe ki mua. Ehara i te mea hei haerenga tawhiti rawa kāhore. Koinei te tepe tuatahi ki runga i tēnei huarahi. Kia kitea ai e ngā tamariki me ngā mokopuna kua tau mai ki roto i Te Whare nei i ngā mahi kia unuhia i te hara i tau ki runga i tō rātou ake tupuna. Nō reira e tino harikoa ana ka tū au ki te tautoko i tēnei pire.Ko te mea pai o tēnei pire he pire tino rerekē nei ki ngā pire tatūnga i ngā take Tiriti kua kitea nei i tō tātou Whare. Kua kōrero mai Te Minita mō te āhuatanga o ngā tohunga whakairo i te kupu kia kite atu ai tātou katoa i te ngākau o wēnei kaupapa ki roto i tēnei pire. He mea rerekē ki ngā pire kua kitea. Kua kitea i ngā pire tatū ai ngā take Tiriti ana ko ngā kōrero hītori ana ko ngā whenua ka whakahokia atu wēnā mea katoa. Engari ko tēnei ko tāku e kī nei ahakoa te kupu o tēnei pire ahakoa te rahi o te pūtea ki te ao ka kore e ea i te mana o te tangata o te tupuna a Rua Kēnana. Ahakoa te rahi o te pūtea nui kē ake te mana o ngā mātua tūpuna ki te rahi o te pūtea. Koinā te pai o tēnei kaupapa. Koinei te pai o tēnei kaupapa kia whakahoki atu anō te mana i tāhaengia e Te Karauna kotahi rau tau ki muri i ngā uri e noho mai nei.Nō reira ehara tēnei i te takaroa i ngā kōrero. Heoi anō tāku ki ngā uri o Rua Kēnana e noho mai nei te aroha mai ki tēnei tō koutou whanaunga o Mātaatua waka ka kore e tae atu ki roto i a koutou ā tēnei wīkene. Engari kāore e kore ko reira tonu ngā whakaaro nui o ōku ake o Te Tai Tokerau ki runga i a koutou kia pai ai tō koutou noho ki raro i te maru o tō koutou maunga kia hoki wairua mai anō tō koutou tupuna ki roto i ngā mahi o kaua ko koutou anake engari ngā kōrero katoa o te motu whānui.Nō reira e ōku rangatira haere hoki atu ki te wā kāinga ki raro anō hoki i ngā manaakitanga o te wāhi ngaro. Ka tū au ki te tautoko i tēnei pire. Tēnā koutou tēnā koutou tēnā tātou katoa.[Greetings Mr Speaker. I will remain in the Māori language. My leaders my many kinsmen who have come to rest in the embrace of our House all I have to do is support the greetings to you all who have arrived here those of you who have come from far away and those who have come from nearby. Welcome to this House of yours to see to see clearly in person the task which is accomplished by us all today.My sister the Hon Nanaia Mahuta has addressed everything related to this bill. All there is for me to do is support—support the acknowledgments of those who have departed to the underworld those who have passed in the many years gone by right back to the time when your ancestor Rua Kēnana was imprisoned. And so there is but one salute to those who have been lost to the underworld greetings and farewell. The discussion returns to us the living.Two years ago over two years ago I went into the midst of the immense caring of Maungapōhatu to sit together to eat together with the tribes of Tama Kaimoana and all the descendants of Ngā Toenga o Ngā Tamariki o Iharaira and the multitudes of Maungapōhatu. On that day the rain came down heavily. And Peeni was a bit troubled and thought to himself that he might be stuck in Maungapōhatu for the week. However the rain eased up and Peeni was able to get out.Despite the rain I was enveloped in the affection of Maungapōhatu. I was also enveloped within the pain and the compassion of the tribe living in the mist of Maungapōhatu. Today this bill will enable us to step forward. Indeed it is not on a particularly long journey no indeed. This is the first step on this path so that the children and the grandchildren who have arrived in this House can see the actions to pardon the crime for which their ancestor was accused. Therefore I am very pleased to stand in support of this bill.The good thing about this bill is that it is a different bill to the bills settling Treaty matters that are seen in our House. The Minister has spoken about the feature of the expert wordsmiths so that we can all see the heart of these matters in this bill. It is different to the bills that have been seen. Generally historical narratives lands being returned and other similar things are seen in the bills settling Treaty matters.However this I tell you that despite the words of this bill despite the extent of all the money in the world the prestige of the man of the ancestor Rua Kēnana will not be paid in full. Despite the size of the financial redress the prestige of the ancestors is much bigger than the sum of money. That is the good thing about this initiative. This is the good thing about this initiative to return once more the prestige which was stolen by the Crown a century ago from the descendants sitting before me.Therefore I'm not wanting to prolong the speeches. All I have to say to the descendants of Rua Kēnana who are here is please forgive this kinsman of yours from the Mātaatua canoe who won't be with you this weekend. However no doubt the consideration of my own from Northland will be with you wishing you well for your stay in the shelter of your mountain that your ancestor may return in spirit to the activities of not only you but all discussions around the wider country.Therefore my leaders farewell return to your home with the protection of the unseen. I stand in support of this bill. Greetings greetings greetings to us all.]